ai4bharat/Pralekha huggingface dataset:
पंतप्रधान नरेंद्र मोदी आज अयोध्येत श्री रामजन्मभूमीच्या भूमिपूजन सोहळ्यात सहभागी झाले. केंद्रीय सांस्कृतिक कार्य व पर्यटन राज्यमंत्री  प्रह्लादसिंग पटेल यांनी आज अयोध्येत श्री रामजन्मभूमीच्या भूमिपूजनाबद्दल पंतप्रधान नरेंद्र मोदी यांचे आभार मानले.
हा विश्वास आणि अध्यात्माचा एक उत्तम क्षण आहे असे पटेल म्हणाले. ते पुढे म्हणाले की, श्री रामाची जन्मभूमी असलेली अयोध्या नगरी ही अध्यात्माच्या सरोवरात डुंबण्यासाठीचे एक उत्तम स्थान आहे. अनेक मंदिरांचे हे शहर भारतातील पूजनीय शहरांपैकी एक आहे. प्राचीन मान्यतेनुसार देवतांनी स्वतः हे शहर वसवले आहे.
राम मंदिरामुळे धार्मिक/अध्यात्मिक पर्यटनाला चालना मिळेल असे पटेल म्हणाले. प्राचीन काळापासून तीर्थ यात्रा ह्या प्रवासासाठी शक्तिशाली प्रेरणेपैकी एक आहेत. धार्मिक / आध्यात्मिक पर्यटनाने जागतिक मंदीच्या काळात देखील स्वत:ला सक्षम असल्याचे सिद्ध केले आहे कारण धार्मिक / आध्यात्मिक पर्यटन हे ऐशोआरामासाठी केले जात नाही. एखाद्या विशिष्ट उद्देशाने हा प्रवास केला जातो त्यामुळे तीर्थयात्रा कोणत्याही आर्थिक परिस्थितीत आपल्याला आनंद आणि बळकटी प्रदान करते. अशा परिस्थितीत, पर्यटन मंत्रालयाने भारतात खोलवर रुजलेल्या जगातील सर्व महान धर्माच्या अनुयायांना आश्वासन दिले आहे.
शुभ क्षणों के हम सब साक्षी बने मा प्रधानमंत्री @narendramodi जी का आभार,जिनके हाथों से राम मंदिर का शिलान्यास हुआ।यह आस्था,आदर्श,आध्यात्म,आचरण और अनुशासन की स्थापना का पल है @PMOIndia @JPNadda @incredibleindia @MinOfCultureGoI @BJP4MP @BJP4India @bjp_damoh @PreetamSinghLo9 pic.twitter.com/6qKa3phkI0
— Prahlad Singh Patel  August 5, 2020
पटेल यांनी असेही म्हटले आहे की पर्यटन मंत्रालय आपल्या स्वदेश दर्शन योजना – संकल्पना आधारित पर्यटक परिक्रमेचा एकात्मिक विकास – अंतर्गत नियोजित आणि प्राधान्यकृत पर्यटन संभाव्यतेसह देशभरातील पर्यटन पायाभूत सुविधा विकसित करीत आहे. या योजनेंतर्गत, पर्यटन मंत्रालयाने वर्ष 2017-18 मध्ये रामायण परिक्रमा संकल्पनेअंतर्गत 127.20 कोटी रुपयांचा ‘अयोध्याचा विकास’ हा प्रकल्प मंजूर केला आहे. या प्रकल्पांतर्गत मंजूर करण्यात आलेल्या विविध घटकांमध्ये राम कथा गॅलरी व पार्क, राम की पौडी, गुप्तरघाट व लक्ष्मण किला घाटाचा विकास, अयोध्येतील रस्त्यांचा कायाकल्प, दिगंबरखाडा येथील बहुउद्देशीय सभागृह इत्यादींचा समावेश आहे असे मंत्र्यांनी सांगितले. प्रकल्पातील इतर घटकांमध्ये सौर प्रकाश, घनकचरा व्यवस्थापन, सांडपाणी व्यवस्थापन, पोलिस बूथ, विविध ठिकाणांचे निर्देशक, दगडी पाट्या, गाजेबो, पिण्याच्या पाण्याची प्याऊ, सीसीटीव्ही, बस डेपो आणि वाहनतळ, पर्यटक शेड, सार्वजनिक ठिकाणी लँडस्केपिंग आणि तुळशीदास बागांचे सुशोभिकरण इ. चा समावेश आहे. आतापर्यंत प्रकल्पातील 80 टक्के काम पूर्ण झाले आहे.
याव्यतिरिक्त, पर्यटन मंत्रालयाने वर्ष 2016-17 मध्ये स्वदेश दर्शनाच्या रामायण परिक्रमा संकल्पने अंतर्गत “चित्रकूट आणि श्रृंगेरपूरचा विकास” हा आणखी एक प्रकल्प मंजूर केला असून या प्रकल्पासाठी 69.45 कोटी रुपयांचा निधी मंजूर केला आहे. श्रींगवरपूर येथील प्रकल्पात संध्या घाट, पर्यटन सुविधा केंद्र, राम शयन, वीरसन व सीताकुंड विकास, सौर प्रकाश, वाहनतळ निर्देशक इत्यादींचा विकास समाविष्ट आहे. चित्रकूटमध्ये मंजूर झालेल्या विविध घटकांमध्ये परिक्रमा मार्ग, फूड कियॉस्क, पार्किंग, आधुनिक शौचालय सुविधा, पूल, पर्यटक सुविधा केंद्र आणि रामायण गॅलरी, रामघाट येथील लेसर शो आणि शेवटपर्यंत कनेक्टिव्हिटीचा समावेश आहे.
U.Ujgare/S.Mhatre/P.Kor
राष्ट्रपती कार्यालय
भारतीय टपाल सेवेच्या परिविक्षाधीन अधिकाऱ्यांनी घेतली राष्ट्रपतींची भेट
नवी दिल्ली, 11 ऑगस्ट 2023
भारतीय टपाल सेवेच्या  परिविक्षाधीन अधिकाऱ्यांनी आज  राष्ट्रपती भवनात राष्ट्रपती द्रौपदी मुर्मू यांची भेट घेतली.
टपाल विभाग, आपल्या 160 वर्षांच्या उल्लेखनीय प्रवासासह आपल्या देशाच्या सेवेचा एक दीपस्तंभ म्हणून उभा आहे. सुमारे 1,60,000 टपाल कार्यालयांच्या विस्तृत जाळ्याने भारताच्या टपाल सेवेला जगातील सर्वात मोठे टपाल जाळे बनवले आहे, असे राष्ट्रपतींनी यावेळी बोलताना सांगितले. भारतीय टपाल जाळे आपल्या संस्कृती आणि परंपरांच्या भव्य रचनेला एकत्र बांधून ठेवणारा एकसंध धागा म्हणून काम करते, असे राष्ट्रपती म्हणाल्या.
आर्थिक समावेशनात टपाल विभागाच्या योगदानाची राष्ट्रपतींनी प्रशंसा केली. आर्थिक दरी भरून काढण्यासाठी आणि उपेक्षित समुदायांना सक्षम करण्यासाठी विभागाने धोरणात्मक उपक्रम हाती घेतल्याचे जाणून घेत त्यांनी आनंद व्यक्त केला. सरकारी अनुदाने, कल्याणकारी देय आणि निवृत्तीवेतन वितरीत करण्यामध्ये टपाल विभागाने महत्त्वपूर्ण भूमिका बजावली आहे, असे त्यांनी नमूद केले. टपाल कार्यालयाद्वारे निधीचे विनाअडथळा वितरण होत असल्याने मध्यस्थांवरील अवलंबित्व कमी झाले आहे आणि गळती कमी झाली आहे, यावर त्यांनी भर दिला.
भारतीय टपाल सेवा अधिकाऱ्यांची भूमिका या देशातील लोकांची सेवा करण्याशी संबंधित आहे आणि म्हणून ग्राहक-केंद्रित दृष्टिकोन आवश्यक आहे, असे राष्ट्रपती म्हणाल्या. त्वरित संदेशवहन आणि समाजमाध्यमांच्या युगात, प्रासंगिक राहण्यासाठी टपाल विभागाने स्वतःला विकसित केले पाहिजे, असे राष्ट्रपतींनी सांगितले. टपाल विभाग डिजिटल युगाशी जुळवून घेण्यासाठी त्याच्या सेवांचे सक्रियपणे आधुनिकीकरण करत आहे, हे जाणून त्यांनी आनंद व्यक्त केला. या परिवर्तनाच्या प्रवासात तरुण परिविक्षाधीन अधिकाऱ्यांच्या नाविन्यपूर्ण कल्पना मोलाच्या ठरतील, असे त्या म्हणाल्या.
राष्ट्रपतींचे भाषण वाचण्यासाठी कृपया येथे क्लिक करा.
S.Thakur/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
संरक्षण मंत्रालय
दहशतवादाचा सामना करण्यासाठी आंतरराष्ट्रीय कायदे अधिक सक्षम करावेत- संरक्षण मंत्री राजनाथ सिंह यांची एससीओकडे मागणी
शांघाय सहकार्य परिषदेच्या सदस्य राष्ट्रांना भारतात गुंतवणूक करण्याचे संरक्षणमंत्र्यांचे आवाहन
नवी दिल्ली, 2 नोव्हेंबर 2019
दहशतवादाचा प्रभावीपणे सामना करण्यासाठी आंतरराष्ट्रीय कायदे अधिक कठोर आणि सक्षम करण्याची गरज आहे, असे मत संरक्षणमंत्री राजनाथ सिंह यांनी व्यक्त केले. ते आज उजबेकिस्तानच्या ताश्कंद येथे शांघाय सहकार्य परिषदेच्या 18 व्या परिषदेत बोलत होते. सध्या अस्तित्वात असलेल्या कायद्यांची पूर्ण क्षमतेने कोणताही दुटप्पीपणा न ठेवता अंमलबजावणी केली जावी, असेही ते म्हणाले.
“दहशतवाद आपल्या समाजाला विस्कळीत करून आपल्या विकासाला खीळ घालत असतो. त्यामुळे एससीओ देशांनी एकत्र येऊन या संकटाचा सामना करण्याची गरज आहे” असे राजनाथ सिंह म्हणाले.एसीओ संयुक्त लष्करी अभ्यास “सेंटर 2019” ची यशस्वी अंमलबजावणी केल्याबद्दल त्यांनी रशियाचे कौतुक केले. आंतरराष्ट्रीय दहशतवादाचा मुकाबला विविध देशांच्या लष्करी पथकांनी या संयुक्त सरावात भाग घेतला होता.
जागतिकीकरणामुळे एससीओ देशांसाठी अनेक संधी निर्माण झाल्या आहेत, मात्र त्यासोबतच अनेक बहुस्तरीय, गुंतागुंतीचे धोकेही निर्माण झाले आहेत, ज्यांचा फटका विकसनशील देशांना अधिक बसतो आहे. दहशतवाद, हवामान बदल, संसर्गजन्य आजार, गरिबी, असमानता अशा संकटांचा सामना करण्यासाठी सर्वांनी एकत्र यायला हवे, असेही राजनाथ सिंह म्हणाले. शांघाय सहकार्य परिषदेतील सदस्य राष्ट्रांनी भारतात गुंतवणूक करावी, त्यांना गुंतवणुकीसाठी पोषक वातावरण देण्यास सरकार कटिबद्ध आहे, असा पुनरुच्चार सिंह यांनी केला. थेट परदेशी गुंतवणूक वाढवण्यासाठी सरकारने केलेल्या प्रयत्नांची त्यांनी माहिती दिली.
भारताच्या “मेक इन इंडीया” कार्यक्रमाअंतर्गत भारतीय कंपन्यांसोबत संयुक्तपणे उद्योग व्यवसाय सुरु करावेत, असे आवाहन त्यांनी केले. आर्थिक सहकार्य हा लोकांचे भविष्य घडवणारा पाया असून जनतेच्या कल्याणासाठी अर्थव्यवस्थेचा विकास अत्यावश्यक आहे, असे त्यांनी सांगितले.
एससीओच्या सदस्य देशांच्या प्रमुखांची पुढची बैठक 2020 साली भारतात होणे हा भारताचा सन्मान असेल, असेही संरक्षणमंत्री म्हणाले.
B.Gokhale/R.Aghor/D.Rane
(Visitor Counter : 65
संरक्षण मंत्रालय
भारताची पहिली स्वदेशी 9 एमएम मशीन पिस्तूल विकसित
नवी दिल्ली, 14 जानेवारी 2021
डीआरडीओ आणि भारतीय लष्कराने संयुक्तपणे देशाची पहिली स्वदेश निर्मित 9 एमएम मशीन पिस्तूल विकसित केले आहे. इन्फंट्री स्कूल, महू आणि डीआरडीओच्या शस्त्रास्त्र संशोधन आणि विकास संस्था, पुणे यांनी हे पिस्तूल विकसित केले आहे. चार महिन्यांच्या विक्रमी वेळेत हे शस्त्र विकसित केले गेले आहे. मशीन पिस्तूल 9 एमएम गोळीबार करते. मेटल थ्रीडी प्रिंटिंगच्या सहाय्याने बनविलेल्या ट्रिगर घटकांसह विविध भागांच्या डिझाइनिंग आणि नमुन्यामध्ये थ्रीडी प्रिंटिंग प्रक्रिया वापरली आहे.
सशस्त्र दलातील कमांडर्स आणि रणगाडे आणि विमानात तैनात असलेल्या क्रू मेंबर्ससाठी वैयक्तिक शस्त्रे म्हणून या पिस्तूलचा चांगला उपयोग होईल. केंद्रीय आणि राज्य पोलिस संघटना तसेच व्हीआयपी संरक्षण आणि गस्त यामध्ये या पिस्तुलाचा वापर मोठ्या प्रमाणात होण्याची शक्यता आहे. मशीन पिस्तूलाची उत्पादन किंमत प्रत्येकी 50,000 रुपयांपेक्षा कमी असून याची निर्यात होण्याची देखील शक्यता आहे.
पिस्तूलाचे नाव “अस्मि” असे ठेवण्यात आले आहे अस्मि म्हणजे “गर्व”, “स्वाभिमान” आणि “कठोर परिश्रम”.
पंतप्रधानांच्या आत्मनिर्भर भारताच्या दृष्टीकोनाला अनुसरून स्वालंबनाच्या दिशेने टाकलेले हे एक छोटे पाऊल आहे आणि सेवा आणि निमलष्करी दल  यामध्ये लवकरच याचा समावेश होईल अशी अपेक्षा आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 288
आरोग्य आणि कुटुंब कल्याण मंत्रालय
भारतात कोविड – 19 प्रतिबंधक लसीकरणाने 45 कोटींचा टप्पा ओलांडला
गेल्या 24 तासात 43 लाखांपेक्षा अधिक लसीकरणाच्या मात्रा देण्यात आल्या
रुग्ण बरे होण्याचा दर 97.38 %
गेल्या 24 तासात 43,509 नवीन दैनंदिन रुग्णांची नोंद
भारतात सध्या उपचाराधीन रुग्ण , एकूण रुग्णांच्या 1.28%
दैनंदिन पॉझिटिव्हिटी दर , सलग 52 व्या दिवशी हा दर 5 %पेक्षा कमी
भारतातील कोविड – 19 प्रतिबंधक लसीकरण मोहिमेने काल 45 कोटींचा टप्पा ओलांडला आहे. आज सकाळी आठ वाजेपर्यंत प्राप्त झालेल्या अहवालानुसार, एकूण 54,11,501 सत्रांमध्ये 45,07,06,257 लसीच्या मात्रा देण्यात आल्या आहेत. गेल्या 24 तासात 43,92,697 लसीच्या मात्रा देण्यात आल्या.
यामध्ये समाविष्ट –
|
|
HCWs
|
|
1st Dose
|
|
1,02,96,166
|
|
2nd Dose
|
|
77,71,787
|
|
FLWs
|
|
1st Dose
|
|
1,79,14,176
|
|
2nd Dose
|
|
1,10,81,579
|
|
Age Group 18-44 years
|
|
1st Dose
|
|
14,68,84,314
|
|
2nd Dose
|
|
72,09,744
|
|
Age Group 45-59 years
|
|
1st Dose
|
|
10,30,99,861
|
|
2nd Dose
|
|
3,68,42,675
|
|
Over 60 years
|
|
1st Dose
|
|
7,43,50,754
|
|
2nd Dose
|
|
3,52,55,201
|
|
Total
|
|
45,07,06,257
21 जून 2021 पासून कोविड - 19 सार्वत्रिक लसीकरणाचा नवा टप्पा सुरू झाला आहे. देशभरात कोविड लसीकरणाचा वेग आणि व्याप्ती वाढविण्यासाठी केंद्र सरकार कटिबद्ध आहे.
महामारीच्या प्रारंभीच्या काळापासून कोरोनाची लागण झालेल्यांपैकी एकूण 3,07,01,612 जण पूर्वीच बरे झाले आहेत आणि 38,465 रुग्ण गेल्या 24 तासात बरे झाले आहेत. रुग्ण बरे होण्याचा दर 97.38 %
इतका आहे.
गेल्या 24 तासात 43,509 नव्या दैनंदिन रुग्णांची नोंद झाली आहे.
सलग 32 दिवस 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्रशासित प्रदेश यांच्या एकत्रित प्रयत्नांचा हा परिणाम आहे.
भारतातील उपचाराधीन रुग्णांची संख्या आज 4,03,840 आहे आणि देशातील पॉझिटिव्ह रुग्णसंख्येच्या ती 1.28% इतकी आहे.
चाचण्या करण्याच्या क्षमतेत वाढ करीत, देशभरात गेल्या 24 तासात 17,28,795 चाचण्या करण्यात आल्या. आतापर्यंत भारताने 46 कोटींपेक्षा अधिक  चाचण्या केल्या आहेत.
एकीकडे देशभरात चाचणी क्षमतेत वाढ करण्यात आली आहे, साप्ताहिक पॉझिटिव्हिटी दर सध्या 2.38% आणि दैनंदिन पॉझिटिव्हिटी दर आज 2.52% आहे. दैनंदिन पॉझिटिव्हिटी दर सलग 52 व्या दिवशी 5% पेक्षा कमी आहे.
आरोग्य आणि कुटुंब कल्याण मंत्रालय
भारताच्या एकूण कोविड-19 प्रतिबंधक लसीकरणाने 217.11 कोटी मात्रांचा टप्पा केला पार
12 ते 14 वर्षे वयोगटातील, 4 कोटी 8 लाखांहून जास्त मुलांना दिली पहिली लसमात्रा
देशात उपचाराधीन कोरोना रुग्णांची संख्या सध्या 46 हजार 342
देशभरात गेल्या 24 तासात, 5,543 नव्या कोरोना रुग्णांची नोंद
रुग्ण बरे होण्याचा दर सध्या 98.71 टक्के
साप्ताहिक पॉझिटिव्हिटी दर सध्या 1.73%
नवी दिल्ली, 22 सप्टेंबर 2022
आज सकाळी सात वाजेपर्यंत मिळालेल्या अहवालानुसार, भारतात दिल्या गेलेल्या कोविड-19 च्या लसमात्रांची संख्या 217 कोटी 11 लाखांवर  पोहोचली आहे.
12 ते 14 वर्षे वयोगटासाठी कोविड 19 लसीकरण, 16 मार्च 2022 रोजी सुरू झालं. आतापर्यंत 4 कोटी 8 लाखाहून जास्त मुलांना कोविड-19 लसीची पहिली मात्र मिळाली आहे. त्याच प्रमाणे 18 ते 59 वर्षे वयोगटासाठी कोविड -19 लसीची खबरदारीची मात्रा 10 एप्रिल 2022 पासून सुरू झाली.
आज सकाळी सात वाजेपर्यंत मिळालेल्या अहवालानुसार एकंदर आकडेवारी खालील प्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10414926
|
|
2nd Dose
|
|
10115483
|
|
Precaution Dose
|
|
6961310
|
|
FLWs
|
|
1st Dose
|
|
18436304
|
|
2nd Dose
|
|
17712306
|
|
Precaution Dose
|
|
13539451
|
|
Age Group 12-14 years
|
|
1st Dose
|
|
40874582
|
|
2nd Dose
|
|
31378015
|
|
Age Group 15-18 years
|
|
1st Dose
|
|
61894394
|
|
2nd Dose
|
|
52897712
|
|
Age Group 18-44 years
|
|
1st Dose
|
|
561131855
|
|
2nd Dose
|
|
515216191
|
|
Precaution Dose
|
|
87558952
|
|
Age Group 45-59 years
|
|
1st Dose
|
|
204004828
|
|
2nd Dose
|
|
196834800
|
|
Precaution Dose
|
|
45596494
|
|
Over 60 years
|
|
1st Dose
|
|
127650884
|
|
2nd Dose
|
|
123055739
|
|
Precaution Dose
|
|
45862708
|
|
Precaution Dose
|
|
19,95,18,915
|
|
Total
|
|
2,17,11,36,934
भारतातल्या सक्रिय कोरोना रुग्णांची संख्या सध्या 46 हजार 342 एवढी आहे. सक्रिय रुग्णांची संख्या देशातल्या कोरोना रुग्णांच्या एकूण संख्येच्या 0.10% आहे.
भारतात कोविडमुक्त होण्याचा दर 98.71% आहे. देशात गेल्या 24 तासात, 5,291 कोरोना रुग्ण बरे झाले आणि देशातल्या बरे झालेल्या कोरोना रुग्णांची सुरुवातीपासून आतापर्यंतची एकूण संख्या 4,39, 78,271 इतकी आहे.
देशात गेल्या 24 तासात कोरोनाच्या 5,443 नव्या रुग्णांची नोंद झाली आहे.
देशात गेल्या 24 तासात कोविड 19 च्या एकूण 3,39,062 चाचण्या करण्यात आल्या. भारतात आतापर्यंत एकंदर 89 कोटी 27 लाखांच्या वर  चाचण्या करण्यात आल्या आहेत.
देशात साप्ताहिक पॉझिटिव्हिटी दर सध्या 1.73%, तर दैनंदिन पॉझिटिव्हीटी दर 1.61%.आहे.
S.Bedekar/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 140
उपराष्ट्रपती कार्यालय
बालकांसाठी कोविड लस लवकर विकसित करण्याची उपराष्ट्रपतींची वैज्ञानिक जगाला विनंती
भारत बायोटेकला भेट, कमी कालावधीत परिणामकारक लस विकसित केल्याबद्दल वैज्ञानिकांची केली प्रशंसा
नवी दिल्ली, 30 जुलै 2021
उपराष्ट्रपती एम वेंकैया नायडू यांनी आज विज्ञान क्षेत्रातील व्यक्तींना बालकांसाठी कोविड लस विकसित करण्यास गती देण्याची विनंती केली. विषाणूपासून बालकांचे संरक्षण करण्यास प्राधान्य असणे आवश्यक आहे यावर त्यांनी भर दिला.
कोविड-19 विरोधी लसीकरण मोहिम ही जनआंदोलन बनायला हवी हे आग्रहाने सांगत त्यांनी लोकांना लसींच्या आवश्यक मात्रा घेऊन स्वतःची प्रतिकारशक्ती वाढवण्याचे आवाहन केले.
भारत बायोटेक या संस्थेच्या हैदराबादमधील जीनोम व्हॅली येथील प्रकल्पाला दिलेल्या भेटीनंतर संस्थेचे वैज्ञानिक व कर्मचारी वर्गाशी संवाद साधताना ते म्हणाले की लसींबद्दल उदासीन राहणे परवडणारे नाही. प्रत्येकाने लसीकरण करून घ्यावे अशी विनंती करताना “याशिवाय आपल्याला व आपल्या जवळच्यांना संरक्षित करण्याचा ठोस दुसरा मार्ग नाही. ” असे त्यांनी नमूद केले.
नाकातून घेण्याजोगी कोविड लस विकसित करणे ही महत्वाची गोष्ट आहे सांगत त्यांनी यामुळे लसींबाबतची उदासिनता कमी होऊन लसीकरणाचे व्यवस्थापन सुधारेल असे सांगितले.
लसीकरणाचे अनेक फायदे असून ज्ञात तोट्यांपेक्षा ते कित्येक पटींनी जास्त आहेत असे ते म्हणाले. हा थेट संदेश सर्वदूर, प्रत्येकापर्यंत व देशाच्या कानाकोपऱ्यात पोचला पाहिजे असे मत त्यांनी व्यक्त केले. लसीकरणामुळे संसर्ग झालेल्या रुग्णाला रुग्णालयात भरती होणे तसेच आजार विकोपाला जाणे, टाळता येते.
भारत बायोटेकमधील सोयीसुविधांचा त्यांनी आढावा घेतला व कंपनीने देशातील आणि देशाबाहेरील लसीकरणात महत्वपूर्ण सहभाग घेतल्याबद्दल प्रशंसोद्गार काढले.
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
नवी दिल्ली, 20 एप्रिल 2020
कोविड-19 च्या महामारीमुळे संपूर्ण देशभरामध्ये लॉकडाउन सुरू आहे. अशा संकटकाळात भारतीय रेल्वेच्यावतीने गरजूंना दररोज ताजे, गरम भोजन पुरवले जात आहे. रेल्वेने आत्तापर्यंत 20.5 लाख लोकांना मोफत भोजन वितरित केले.
कोविड-19 या महामारीमुळे संपूर्ण जगामध्ये संकट निर्माण झाले आहे. अनेक लोकांवर रोजगाराविना उपासमारीची वेळ आली आहे. या महामारीचा फटका रोजगारीवर असणारे मजूर, हमाल, कामगार, स्थलांतरित श्रमिक, बेघर, अशा लोकांना सर्वात जास्त बसला आहे.
अशा गरीब लोकांच्या मदतीसाठी भारतीय रेल्वेच्या विविध संघटना एकत्र आल्या असून दि.28 मार्च,2020 पासून सर्वांना भोजन मिळावे, यासाठी अथक परिश्रम घेत आहेत. रेल्वेच्या आयआरसीटीसीचे भोजनगृह वापरून आणि आरपीएफ म्हणजेच रेल्वे सुरक्षा दलाची साधन सामुग्री वापरून स्वयंसेवी संघटनांच्या मदतीने कागदांच्या प्लेटसह खाद्यपदार्थांची पाकिटे दुपारच्या आणि रात्रीच्या भोजनाच्यावेळी सर्व गरजूंपर्यंत पोहोचवली जात आहेत. विशेष म्हणजे सर्व गरीब, बेघर, लोकांना भोजन देतांना सामाजिक अंतराचे नियम पाळले जात आहेत. त्याचबरोबर भोजन तयार करतानाही स्वच्छता पाळली जात आहे.
केवळ सर्व रेल्वे स्थानक परिसरामध्येच नाही तर शहराच्या इतर भागातही जर कोणाला अन्न पोहोचवणे गरजेचे असेल तर आरपीएफ, जीआरपी, राज्य सरकारे, जिल्हा प्रशासन आणि स्वयंसेवी संघटना यांच्यामार्फत भोजनाची तयार पाकिटे पुरवण्याचे काम केले जात आहे.
आयआरसीटीसीचे भोजनगृह असलेल्या रेल्वेच्या नवी दिल्ली, बंगलुरू, हुबळी, मुंबई सेंट्रल, अहमदाबाद, भुसावळ, हावडा, पाटणा, गया, रांची, कटिहार, दीनदयाळ उपाध्याय, बालासोर, विजयवाडा, खुर्दा, काटपाडी, तिरूचिरापल्ली, धनबाद, गुवाहाटी, समस्तीपूर, प्रयागराज, इटारसी, विशाखापट्टणम, चेंगलपटू, पुणे, हाजीपूर, रायपूर आणि टाटानगर या उत्तर, पश्चिम, पूर्व, दक्षिण आणि दक्षिण मध्य, या विभागातल्या विविध क्षेत्रामध्ये मोफत भोजन देण्यात येत आहे. या योजनेमधून तयार भोजनाची पाकिटे वाटण्याचा 20.5 लाखांचा टप्पा आज ओलांडण्यात आला.
यापैकी, सुमारे 11.6 लाख भोजन पाकिटांचे वितरण आयआरसीटीसीच्या वतीने करण्यात आले तर 3.6 लाख भोजन पाकिटे आरपीएफच्या वतीने वितरित करण्यात आली. जवळपास 1.5 लाख भोजन पाकिटे रेल्वेच्या वाणिज्यिक आणि इतर विभागाच्यावतीने पुरवण्यात आली. तर जवळपास 3.8 लाख भोजन पाकिटे रेल्वेच्या विविध संघटनांबरोबर कार्यरत असलेल्या स्वयंसेवी संस्थांनी दिली.
आयआरसीटीसी आणि इतर स्वयंसेवी संस्थांच्यावतीने तयार करण्यात आलेले भोजन गरजू लोकांपर्यंत पोहोचवण्यासाठी रेल्वे सुरक्षा दल खूप महत्वाची भूमिका बजावत आहे. लॉकडाउनच्या अगदी प्रारंभीच्या दिवसात, दि. 28 मार्च, 2020 रोजी रेल्वेच्या विविध 71 स्थानी 5,419 गरजू लोकांना भोजन पुरवण्यात आले. मात्र लॉकडाउनमुळे गरजवंतांची संख्या दिवसेंदिवस वाढायला लागली. त्यामुळे देशभरात जवळपास 300 स्थानांवर भोजन वितरणाची सुविधा करण्यात आली.
भारतीय रेल्वे संघटनांनी एकत्र येवून जास्तीत जास्त गरजवंतांना भोजन मिळावे, अशी व्यवस्था केल्यामुळे हजारो गरीब, बेघर लोकांचे रेल्वेचे भोजन म्हणजे आशास्थान बनले आहे.
मंत्रिमंडळ
गुजरातमधील वडोदरा येथे राष्ट्रीय रेल्वे आणि परिवहन संस्थेसाठी  कुलगुरू पदाच्या निर्मितीला मंत्रिमंडळाची मंजुरी
नवी दिल्ली, 10 जानेवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारताच्या पहिल्या रेल्वे आणि परिवहन विदयापीठ- राष्ट्रीय रेल्वे आणि परिवहन संस्था  साठी कुलगुरू पदाच्या निर्मितीला मंजुरी दिली आहे.
कुलगुरु हे या संस्थेचे मुख्य कार्यकारी अधिकारी असतील आणि संस्थेच्या दैनंदिन कामकाजावर देखरेख आणि नियंत्रण ठेवण्याचे काम करतील तसेच अभिमत विद्यापीठ म्हणून संस्थेच्या अधिकाऱ्यांच्या निर्णयांची अंमलबजावणी करण्याची जबाबदारी त्यांची असेल.
एनआरटीआयने 2 पूर्णपणे निवासी पदवी अभ्यासक्रम परिवहन तंत्रज्ञानात बीएससी आणि परिवहन व्यवस्थापनात डीबीए साठी 20 राज्यांमधील 103 विद्याथ्यांची पहिली तुकडी सुरु केली. 5 सप्टेंबर 2018 पासून वर्ग सुरु करण्यात आले.
एनआरटीआयचा उद्देश संयुक्त संशोधन आणि शिक्षण आणि विद्यार्थी आदानप्रदान क्षेत्रात आघाडीच्या आंतरराष्ट्रीय संस्थांबरोबर सहकार्य करणे हा आहे. एनआरटीआयने अमेरिकेचे कॉर्नेल विद्यापीठ , कॅलिफोर्निया विद्यापीठ, बर्कले, एमआययटी,मॉस्को आणि रशियाच्या सेंट. पिटर्सबर्ग परिचालन विद्यापीठाबरोबर करार केला आहे.
S.Tupe/S.Kane/P.Malandkar
(Visitor Counter : 61
पंतप्रधान कार्यालय
पंतप्रधानांनी 24 ऑक्टोबर 2021 च्या मन की बात साठी नागरिकांना त्यांच्या कल्पना पाठवायला सांगितले
पंतप्रधान नरेंद्र मोदी यांनी रविवार, 24 ऑक्टोबर 2021 रोजी होणाऱ्या मन की बात च्या 82 व्या भागासाठी नागरिकांना त्यांच्या कल्पना पाठवण्याचे आवाहन केले आहे. मन की बात साठी कल्पना नमो अॅप, मायगव्हवर सामायिक करता येतील किंवा 1800-11-7800 वर तुमचा संदेश रेकॉर्ड करू शकता.
एका ट्विटमध्ये पंतप्रधान म्हणाले;
"या महिन्यात #MannkiBaat कार्यक्रम 24 तारखेला होणार आहे. मी तुम्हा सर्वांना या महिन्याच्या भागासाठी तुमच्या कल्पना पाठवण्यासाठी आमंत्रित करतो.
वाणिज्य आणि उदयोग मंत्रालय
देशातील घाऊक किंमत निर्देशांक
नवी दिल्ली, 14 फेब्रुवारी 2019
जानेवारी 2019 मध्ये सर्व वस्तूंसाठीच्या अधिकृत घाऊक किंमत निर्देशांकात 0.7 टक्क्यांनी घट होऊन हा निर्देशांक 119.2 टक्के नोंदला गेला.
जानेवारी महिन्यात चलनवाढीचा वार्षिक दर 2.76 टक्के राहिला असून त्याआधीच्या महिन्यात हा दर 3.8 टक्के होता. गेल्यावर्षीच्या जानेवारी महिन्यात 3.02 टक्के होता.
N.Sapre/J.Patankar/P.Kor
(Visitor Counter : 84
श्रम आणि रोजगार मंत्रालय
लॉकडाऊन दरम्यान ईपीएफओ ने पीएमजीकेवाय पॅकेजअंतर्गत कोविड-19 च्या 7.40 लाख दाव्यांसह अंदाजे 13 लाख दावे निकाली काढले
नवी दिल्ली, 28 एप्रिल 2020
लॉकडाऊन कालवधीत देखील वेगवान ईपीएफ वितरण कायम ठेवत, कामगार आणि रोजगार मंत्रालया अंतर्गत कामगार भविष्य निर्वाह निधी संघटनेने  प्रधानमंत्री गरीब कल्याण योजना  पॅकेजअंतर्गत कोविड-19 च्या 7.40 लाख दाव्यांसह एकूण 12.91 लाख दावे निकाली काढले. यामध्ये एकूण 4684.52 कोटी रुपये वितरीत केले ज्यामध्ये पीएमजीकेवाय पॅकेजअंतर्गत कोविड दाव्यांच्या 2367.65 कोटी रुपयांचा समावेश आहे.
कोविड-19 साथीच्या आजाराच्या काळात देखील सूट दिलेल्या पीएफ ट्रस्ट देखील काम करण्यासाठी पुढे सरसावल्या आहेत ही बाब खूप समाधानकारक आहे. 27 एप्रिल 2020 पर्यंत या योजनेंतर्गत सूट दिलेल्या पीएफ ट्रस्टने कोविड-19 साठी 79,743 पीएफ सदस्यांना 875.52 कोटी रुपये आगाऊ दिले आहेत. खाजगी क्षेत्रातील 222 संस्थांनी 54641 लाभार्थ्यांना 338.23 कोटी रुपये वितरित केले आहेत. 76 सार्वजनिक क्षेत्रातील संस्थांनी 24178 लाभार्थ्यांना 524.75 कोटी रुपये तर सहकारी क्षेत्रातील 23 संस्थांनी 924 दावेदारांना 12.54 कोटी रुपये दिले आहेत.
“निकाली काढलेली दाव्यांची संख्या” आणि “वितरीत रक्कम” या दोन्ही बाबतीत मेसर्स टाटा कन्सल्टन्सी सर्व्हिसेस मुंबई, मेसर्स एचसीएल टेक्नॉलॉजीज लि. गुरुग्रामंद, मेसर्स एचडीएफसी बँक पवई, मुंबई ही खाजगी क्षेत्रातील तीन सवलतप्राप्त आस्थापने आघाडीवर आहेत. सार्वजनिक क्षेत्रातील मेसर्स ओएनजीसी देहरादून, मेसर्स नेवेली लिग्नाइट कॉर्पोरेशन नेवेली आणि मेसर्स भेल त्रिच्यरे या तीन सवलत प्राप्त आस्थापनांनी कोविड-19 आगाऊ दाव्यांची जास्तीत जास्त संख्या निकाली काढली आहे; तर, मेसर्स नेवेली लिग्नाइट कॉर्पोरेशन नेवेली, मेसर्स ओएनजीसी देहरादून आणि मेसर्स विशाखापट्टणम स्टील प्लांट विशाखापट्टणम हे ईपीएफ सदस्यांना वितरित केलेल्या रकमेच्या बाबतीत अव्वल तीन आस्थापने आहेत.
कोविड-19 साथीच्या आजारा विरुद्धच्या लढ्यासाठी ईपीएफ योजनेतून विशेष पैसे काढण्याची तरतूद ही सरकारने जाहीर केलेल्या पीएमजीकेवाय योजनेचा एक भाग आहे आणि 28 मार्च 2020 रोजी ईपीएफ योजनेत तत्काळ अधिसूचनेने परिच्छेद 68 L  सदर करण्यात आला. या तरतुदीनुसार तीन महिन्यांपर्यत मूळ वेतन आणि महागाई भत्याच्या मर्यादेपर्यंत परतफेड न करावयाची रक्कम किंवा सदस्याच्या ईपीएफ खात्यात जमा असलेल्या रकमेपैकी 75% रक्कम जी कमी असेल ती काढता येईल.
लॉकडाऊनमुळे केवळ एक तृतीयांश कर्मचारी काम करत असूनही, ईपीएफओ या कठीण परिस्थितीत आपल्या सदस्यांची सेवा करण्यास वचनबद्ध आहे आणि या परीक्षेच्या वेळी ईपीएफओ कार्यालये त्यांच्या मदतीसाठी कार्यरत आहेत.M.Jaitly/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
रेल्वे मंत्रालय, भारत आणि गतिशीलता आणि परिवहन महासंचालनालय यांच्यात रेल्वे क्षेत्रातील सहकार्याबाबतच्या प्रशासकीय व्यवस्थेला मंत्रिमंडळाची मंजुरी
(नवी दिल्ली, 23 ऑक्टोबर 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भविष्यात तांत्रिक आदान-प्रदान आणि सहकार्य मजबूत करण्यासाठी रेलवे क्षेत्रात सहकार्य करण्याबाबत रेल्वे मंत्रालय आणि गतिशीलता आणि परिवहन महासंचालनालय यांच्यातल्या प्रशासकीय व्यवस्थेला मंजूरी दिली आहे.
कार्यान्वयन धोरण आणि उद्दिष्टे :-
प्रशासकीय व्यवस्थेवर 3 सप्टेंबर 2019 रोजी स्वाक्षऱ्या करण्यात आल्या. ही प्रशासकीय व्यवस्था पुढील प्रस्तावित प्रमुख क्षेत्रांवर ध्यान केंद्रित करण्यासाठी सहकार्य आराखडा उपलब्ध करून देईल-
1. विशेषतः रेलवे सुरक्षा, अंतरसक्रियता, आर्थिक शासन आणि वित्तीय स्थैर्यासंबंधी युरोपिअन महासंघाच्या प्रभावावर ध्यान देताना रेल्वे सुधारणा आणि विनियमन;
2. रेलवे सुरक्षा;
3. मानकीकरणाच्या लाभांबरोबरच एकसमान अनुकूलनता आकलन आणि रेल्वेच्या आर्थिक कामगिरीसाठी खरेदी प्रक्रिया;
4. सिग्नलिंग/ नियंत्रण प्रणाली ;
5. अंतर्गत पद्धती आणि परिवहन संरचना नेटवर्क;
6. नवसंशोधन आणि डिजिटलीकरण;
7. अंतर्राष्ट्रीय रेल्वे परिषद आणि मानकीकृत संस्थांसंबंधी अनुभवाचे आदानप्रदान
8. आर्थिक, सामाजिक आणि पर्यावरणीय पैलूंसह रेल्वेत शाश्वत धोरणे
पार्श्वभूमी
रेल्वे मंत्रालयाने सहकार्यासाठी विविध परदेशी सरकार आणि राष्ट्रीय रेल्वेबरोबर सामंजस्य करार केले आहेत. यामध्ये अतिजलद रेल्वे, सध्याच्या मार्गांची गती वाढवणे, जागतिक दर्जाची स्थानके आदींचा समावेश आहे.
B.Gokhale/S.Kane/P.Kor